अंग्रेजी बोलने वाला ज्यादा ज्ञानी और बुद्धिजीवी होता है- यह धारणा हिन्दी भाषियों में हीन भावना ग्रसित करती है.हिन्दी भाषियों को इस हीन भावना से उबरना होगा.हिन्दी किसी भाषा से कमजोर नहीं है.हिन्दी को कमजोर हम ही बना रहे हैं, बल्कि हिन्दी की यह घोर अवमानना एवं अपमान है कि हमने हिन्दी को अंग्रेजी का मिश्रण बना दिया है.इस तरह की मिश्रित भाषा का प्रयोग इलेक्ट्रोनिक मीडिया एवं समाचार पत्रों में क्यों बढ़-चढ़कर हो रहा है, यह एक विचारणीय विषय है.यही वह बिन्दु है जिस पर हमें विचार करना है.इलेक्ट्राॅनिक एवं प्रिंट मीडिया का भाषा के प्रति वर्तमान रूख तो यही दर्शाता है कि राष्ट्रभाषा हिन्दी को प्रमुखता न देकर अंतर्राष्ट्रीय भाषा के नाम पर अंग्रेज भाषा के शब्दों को हिन्दी भाषा में मिला दो ताकि वह जन-जन की जुबान पर चढ़ जाए और मिश्रित भाषा को बढ़ावा दिया जाए.इस मिश्रित भाषा के बढ़ते प्रयोग का प्रभाव भी अब हमारे जीवन में दिखाई दे रहा है.शहरों से लेकर गांवों तक अब सर, मैडम, बाथरूम, लंच, डिनर इत्यादि शब्दांे से युक्त वाक्यों का प्रचलन बढ़ा है.श्रीमन्, महोदय, महोदया, स्नानघर, भोजन शब्द हमारे मुंह से निकल ही नहीं पा रहे हैं.सर, मेरी बात तो सुनिए, जैसे वाक्य आम होते जा रहे हैं.इस तरह आधुनिकता के नाम पर भाषा और संस्कृति के साथ समाचार जगत हमारी सभ्यता और परम्पराओं के ऊपर पश्चिमी सभ्यता को थोप रहा है.लगता है बाहर निकलने के सभी रास्ते बंद हैं.इन बंद रास्तों को खोलने के लिए आज जरूरत है